3.  การประกอบธุรกิจของแต่ละสายผลิตภัณฑ์

    1.  ลักษณะผลิตภัณฑ์และบริการ

บริษัทประกอบธุรกิจเกี่ยวกับเทคโนโลยีสารสนเทศและเทคโนโลยีสื่อสารโทรคมนาคม ซึ่ง
ประกอบด้วยระบบเครือข่ายสารสนเทศ (Networking System) ระบบคอมพิวเตอร์ (Computer
System) และ ระบบสื่อสารโทรคมนาคม (Communication System)
โดยมีลักษณะธุรกิจครอบคลุมดังนี้

1.  ธุรกิจขายและบริการเครื่องและอุปกรณ์ระบบเครือข่ายสารสนเทศ (Networking System)
    ระบบคอมพิวเตอร์(Computer System) และระบบสื่อสารโทรคมนาคม (Communication
    System)

  บริษัทเป็นผู้จำหน่ายเครื่องและอุปกรณ์ระบบเครือข่ายสารสนเทศ (Networking System)
  ระบบคอมพิวเตอร์(Computer System) และระบบสื่อสารโทรคมนาคม (Communication
  System) รวมถึงการขายซอฟต์แวร์ และพัฒนาระบบโปรแกรมคอมพิวเตอร์ (Application
  Software) โดยการขายอาจจะขายเฉพาะเครื่องหรืออุปกรณ์บางส่วน
  หรือขายทั้งระบบแบบเบ็ดเสร็จ (Total Solution) ซึ่งรวมถึง การให้คำปรึกษา ออกแบบ
  ติดตั้ง และฝึกอบรมการใช้งาน
  โดยบริษัทจะศึกษาความต้องการของลูกค้าและจัดทำการตลาดเพื่อให้สินค้าและบริการเป็นที่รู้จักแก่ลูกค้า
  รวมทั้งการจัดสัมมนาเพื่อให้ข้อมูลสินค้าและบริการแก่ลูกค้า การเสนอบริการการวางระบบ
  ที่เหมาะสมให้แก่ลูกค้าแต่ละราย ตลอดจนการให้บริการด้านการให้คำปรึกษา แนะนำ ออกแบบ
  วางระบบ ติดตั้ง ทดสอบ และฝึกอบรม
  ซึ่งการให้บริการดังกล่าวสามารถให้บริการได้กับทุกประเภทธุรกิจและทุกขนาด
  ตั้งแต่ธุรกิจขนาดเล็กจนถึงธุรกิจขนาดใหญ่ระดับประเทศ

  การออกแบบและรับเหมาวางระบบมีลักษณะเป็นโครงการมีมูลค่าตั้งแต่หลักแสนถึงหลายร้อยล้านบาท
  มีระยะเวลาการดำเนินโครงการโดยเฉลี่ยตั้งแต่ 3 เดือนถึง 12 เดือน
  และภายหลังการดำเนินการโครงการให้ลูกค้าแล้วเสร็จ
  บริษัทจะให้บริการหลังการขายต่อไปอีกระยะเวลาหนึ่ง
  โดยบริษัทจะจัดเตรียมผู้เชี่ยวชาญคอยให้บริการตอบคำถามและแก้ปัญหาที่เกิดขึ้นขณะใช้งานจริง
  ซึ่งภายหลังระยะเวลาดังกล่าวแล้วลูกค้าอาจจะว่าจ้างบริษัทเป็นผู้ดูแลผลิตภัณฑ์ที่ได้ซื้อไป
  โดยการซื้อบริการการบำรุงรักษาต่อไป

  ปัจจุบันบริษัทเป็นตัวแทนจำหน่ายผลิตภัณฑ์ เช่น

1.  อุปกรณ์โครงข่ายสารสนเทศ ได้แก่ บริษัท ซิสโก้ ซีสเต็มส์ จำกัด (Cisco Systems) บริษัท
    3 คอม (ประเทศไทย) จำกัด (3COM) บริษัท ไทโก้ อิเลคทรอนิคส์ (ประเทศไทย) จำกัด
    (Tyco Electronics (Thailand) Limited)

2.  อุปกรณ์สำหรับระบบคอมพิวเตอร์ เช่น บริษัท ฮิวเลตต์ - แพคการ์ด จำกัด (Hewlett
    Packard), บริษัท ซัน ไมโครซิสเต็มส์ จำกัด (Sun Micro System), บริษัท ไอบีเอ็ม
    จำกัด (IBM) และ บริษัท เอเซอร์ คอมพิวเตอร์ จำกัด( ACER) เป็นต้น

3.  โปรแกรมระบบงานสำเร็จรูป ได้แก่ บริษัท ออโต้เดสก์ จำกัด (Autodesk), บริษัท
    ออราเคิล คอร์ปอเรชั่น จำกัด (Oracle), บริษัท ไมโครซอฟท์ จำกัด (Microsoft),
    บริษัท เอสเอพี ประเทศไทย จำกัด (SAP)

4.  อุปกรณ์โครงข่ายโทรคมนาคม

  ตัวอย่างโครงการในปี 2550 ดังนี้

  -------------------- --------------------------------- ----------------
  บริษัท                 โครงการ                           มูลค่าโครงการ

  บมจ. ทีโอที จำกัด       โครงการ Government Information    44 ล้านบาท
                       Network                           

                       โครงการ SAN                       38 ล้านบาท

                       โครงการ SAP Backup                95 ล้านบาท

  บมจ. กสท โทรคมนาคม   โครงการ GIN                       35 ล้านบาท

                       โครงการ MSS                       37 ล้านบาท

                       โครงการ Last Mile MGX             37 ล้านบาท

  อื่นๆ                  โครงการ Internet Securities       9 ล้านบาท

                       โครงการ Single Sign on            10 ล้านบาท

                       โครงการ E-Ticket                  72 ล้านบาท

                       โครงการ IP Phone                  38 ล้านบาท
  -------------------- --------------------------------- ----------------

3.1.2 ธุรกิจบริการซ่อมและบำรุงรักษา (Maintenance Service)

  เป็นการให้บริการซ่อมและบำรุงรักษาเครื่องและอุปกรณ์ระบบเครือข่ายสารสนเทศ(Networking)
  ระบบคอมพิวเตอร์ (Computer System) ระบบสื่อสารโทรคมนาคม (Communication
  System)
  โดยส่วนหนึ่งเป็นลูกค้าเดิมที่ซื้อบริการต่อเนื่องภายหลังจากหมดระยะเวลารับประกันคุณภาพ (
  Warranty Period ) และอีกส่วนหนึ่งเป็นลูกค้าใหม่ โดยปกติสัญญาบำรุงรักษาจะมีอายุประมาณ
  1- 3 ปี

  บริษัทมีวิศวกรและผู้เชี่ยวชาญทั้งทางด้านฮาร์ดแวร์และซอฟต์แวร์ ที่ได้รับการอบรม
  และมีใบรับรองความสามารถในการให้บริการ (Certified) จากบริษัทเจ้าของผลิตภัณฑ์
  คอยให้บริการตอบคำถามและแก้ปัญหาที่เกิดขึ้นระหว่างการใช้งาน และ/หรือ
  ให้บริการตรวจสอบและบำรุงรักษาระบบตามเวลากำหนด
  รวมถึงการบริการซ่อมแซมและเปลี่ยนชิ้นส่วนฮาร์ดแวร์ที่ชำรุด
  ซึ่งบริการนี้ช่วยให้ลูกค้าที่ซื้อสินค้าจากบริษัทได้ใช้ประโยชน์จากสินค้าที่ซื้อไปอย่างมีประสิทธิภาพสูงสุด
  จากธุรกิจบริการซ่อมและบำรุงรักษาดังกล่าว
  ส่งผลให้บริษัทรักษาฐานลูกค้าและมีการซื้อสินค้าจากบริษัทอย่างต่อเนื่อง

  3.1.3 ธุรกิจ

1.  ให้เช่าเครื่องและอุปกรณ์ (Outsourcing Service)

  เป็นการให้เช่าเครื่องและอุปกรณ์ระบบสารสนเทศทั้งระบบ หรืออุปกรณ์บางส่วน ได้แก่
  ระบบเครือข่ายสารสนเทศ(Networking) ระบบคอมพิวเตอร์ (Computer System)
  ระบบสื่อสารโทรคมนาคม (Communication System) ซึ่งอาจรวมถึงการบริหารจัดการ
  และการควบคุมการทำงานของระบบเครื่องและอุปกรณ์ที่ให้เช่าให้แก่ลูกค้า
  บริการดังกล่าวเหมาะสมสำหรับองค์กรที่มีงบประมาณจำกัดด้านการพัฒนาระบบคอมพิวเตอร์สำหรับใช้ภายในองค์กร
  และองค์กรที่กลัวความเสี่ยงจากการล้าสมัยของอุปกรณ์และระบบคอมพิวเตอร์

โดยในปี 2547-2550 บริษัทมีโครงการให้เช่าอุปกรณ์สื่อสารข้อมูลให้กับ บมจ. ทีโอที เพื่อให้
บมจ. ทีโอที นำไปใช้ในการบริการลูกค้าทั่วประเทศ โดยมีสัญญาเช่าระยะยาว 3 ปี ซึ่ง

บริษัทได้ทำการติดตั้งอุปกรณ์ให้กับ บมจ. ทีโอที เสร็จเรียบร้อยแล้ว และได้ทยอยเปิดใช้งาน
โดยบริษัทเริ่มมีรายได้จากการเช่าตั้งแต่เดือนสิงหาคม 2548 และ ในปี 2550
บริษัทมีรายได้จากการให้เช่าอุปกรณ์ตามสัญญา รวมทั้งสิ้น ประมาณ 242 ล้านบาท

1.  การตลาดและภาวะการแข่งขัน

ในปี 2550
มีปัจจัยสำคัญที่ส่งผลต่อการเติบโตของธุรกิจเทคโนโลยีสารสนเทศและการสื่อสารของประเทศไทย
คือ

1. ภาครัฐบาล

เทคโนโลยีสารสนเทศและการสื่อสารกลายมาเป็นเครื่องมือหนึ่งในการช่วยเพิ่มขีดความสามารถในการแข่งขันของประเทศในเวทีโลกปัจจุบัน
รัฐบาลได้เล็งเห็นความสำคัญนี้จึงเร่งพัฒนาเทคโนโลยีสารสนเทศและการสื่อสารของไทย
โดยการนำระบบเทคโนโลยีสารสนเทศและการสื่อสารเข้ามาช่วยในการดำเนินงานของภาครัฐและรัฐวิสาหกิจเพิ่มมากขึ้น
โดยผ่านโครงการต่างๆ เช่น โครงการอินเตอร์เน็ตโรงเรียน อินเตอร์เน็ตตำบล
และอินเตอร์เน็ตในหน่วยราชการ หรือ อี-กัฟเวอร์เม้นท์ เป็นต้น
ทำให้แนวโน้มการใช้บริการเทคโนโลยีสารสนเทศและการสื่อสารมีแนวโน้มการขยายตัวค่อนข้างสูง
อย่างไรก็ตามในปี 2550 ที่ผ่านมาสภาวะทางการเมืองเป็นสภาวะที่ไม่ปกติ
มีผลให้การดำเนินการตามโครงการของหน่วยงานของรัฐมีการชะลอตัว อย่างชัดเจน
อันเป็นผลให้การขายโครงการของบริษัทต่ำกว่าเป้าหมายที่ตั้งไว้

2. หน่วยงานควบคุมดูแล

การจัดตั้งคณะกรรมการกิจการโทรคมนาคมแห่งชาติ (กทช.)
ขึ้นเพื่อควบคุมหรือการบริหารจัดการโครงข่ายการให้บริการเทคโนโลยีสารสนเทศและการสื่อสาร
โดยมีการกำหนดนโยบายต่างๆ เช่น
นโยบายการแข่งขันที่สนับสนุนการใช้กลไกตลาดเพื่อเกิดการแข่งขันที่เป็นธรรม,
นโยบายอินเตอร์เน็ตที่ส่งเสริมการประกอบกิจการอินเตอร์เน็ตให้แพร่หลาย
โดยคิดค่าใบอนุญาตที่ต่ำหรือยกเว้นค่าธรรมเนียมใบอนุญาต
นโยบายการออกใบอนุญาตโดยเน้นการแข่งขันโดยเสรีอย่างเป็นธรรมและป้องกันการผูกขาด เป็นต้น
ซึ่งเป็นตัวกระตุ้นให้เกิดผู้ประกอบการบริการรูปแบบใหม่ๆ เข้ามาแข่งขันในอุตสาหกรรมมากขึ้น

3. ภาคเอกชน

จากสภาวะการแข่งขันที่รุนแรงในตลาดโลกและการเปลี่ยนแปลงอย่างรวดเร็ว
ส่งผลให้องค์กรเอกชนจำเป็นต้องปรับตัวเพื่อเพิ่มศักยภาพในการแข่งขัน
โดยการเพิ่มการลงทุนในระบบเทคโนโลยีสารสนเทศและการสื่อสารขององค์กร
เพื่อเพิ่มความรวดเร็วในการติดต่อสื่อสารและการเข้าถึงข้อมูลที่ทันสมัย
ซึ่งเป็นตัวช่วยในการสร้างความได้เปรียบทางการแข่งขันขององค์กร
อย่างไรก็ตามสภาวะทางการเมืองตลอดจนสภาวะเศรษฐกิจที่มีความผันผวนสูงโดยเฉพาะอย่างยิ่งราคาพลังงานที่สูงขึ้นอย่างต่อเนื่องทำให้ภาคเอกชนต้องลดค่าใช้จ่ายในการดำเนินการลง
จึงเป็นผลให้ลูกค้าของบริษัทชะลอ / เลื่อน การลงทุนในโครงการใหม่ออกไป

4. ประชากร หรือ ผู้บริโภค

ปัจจุบันความแพร่หลายของการใช้เทคโนโลยีมีสูงขึ้นเนื่องจากการที่ประชากรส่วนใหญ่มีความรู้มากขึ้นทำให้มีความต้องการที่จะเข้าถึงข้อมูลข่าวสารและการติดต่อสื่อสารที่รวดเร็วเพื่อให้ทันต่อการเปลี่ยนแปลงที่รวดเร็วในยุคโลกาภิวัฒน์
โดยจะเห็นได้จากปริมาณการใช้อินเตอร์เน็ตที่มีอัตราการขยายตัวเพิ่มขึ้นอย่างต่อเนื่อง
ข้อมูลจากศูนย์วิจัยกสิกรไทยปี 2549 พบว่าจำนวนผู้ใช้อินเตอร์เน็ตมีการขยายตัวคิดเป็นร้อยละ
13.01 ของจำนวนประชากร และประมาณการว่าแนวโน้มในปี 2550
ตลาดไอทียังสามารถเติบโตเพิ่มขึ้นอีกประมาณร้อยละ 15 มูลค่าตลาดประมาณ 162,717 ล้านบาท
อีกทั้งตลาดที่ใหญ่และการแข่งขันกันอย่างเสรีในปัจจุบันจะเอื้อประโยชน์ให้แก่ผู้บริโภคทั้งทางด้านราคาและคุณภาพ
เพราะมี Economy of scale
ซึ่งเป็นอีกปัจจัยหนึ่งที่ช่วยกระตุ้นให้ผู้บริโภคสนใจหันมาใช้เทคโนโลยีสารสนเทศและการสื่อสารมากขึ้นด้วย

5.  การพัฒนาและเปลี่ยนแปลงทางเทคโนโลยี

มีการเปลี่ยนแปลงที่รวดเร็วและต่อเนื่อง เพื่อให้เกิดการพัฒนาทางด้านเศรษฐกิจ
และความสามารถในการแข่งขันของประเทศ จากการเปลี่ยนข้างต้น
ส่งผลให้ผู้บริโภคทั้งภาคประชาชนและภาคธุรกิจจำเป็นต้องปรับเปลี่ยนการใช้สินค้าและบริการทางด้านเทคโนโลยีของตนเพื่อให้ทันสมัยและเกิดความสามารถทางการแข่งขันที่รวดเร็วและทัดเทียมคู่แข่ง

จากปัจจัยข้างต้น แสดงให้เห็นว่าอุตสาหกรรมเทคโนโลยีสารสนเทศและการสื่อสารในประเทศไทย
มีโอกาสที่จะขยายตัวได้ในอัตราที่สูงทั้งในภาครัฐและเอกชน รวมไปถึงผู้บริโภครายย่อยด้วย
โดยเห็นได้จากการลงทุนในโครงการและการขยายบริการต่างๆ จำนวนมาก เช่น
เทคโนโลยีโทรศัพท์เคลื่อนที่รุ่นที่ 3 (3G)
การขยายบริการจากอินเตอร์เน็ตความเร็วปกติไปสู่อินเตอร์เน็ตความเร็วสูง และโครงการต่างๆ
ของภาครัฐบาล เป็นต้น จึงเป็นโอกาสของผู้ประกอบการที่จะทำการลงทุนในอุตสาหกรรมนี้
ในระยะยาว
อย่างไรก็ตามสภาวะทางการเมืองที่ไม่แน่นอนเป็นปัจจัยหนึ่งที่ส่งผลกระทบต่อนโยบายการลงทุนของทั้งภาครัฐบาลและภาคเอกชน

3.3 การตลาดและภาวะการแข่งขัน

3.3.1 ลักษณะลูกค้าและกลุ่มลูกค้าเป้าหมาย

  ลักษณะลูกค้าของบริษัทประกอบด้วยกลุ่มองค์กรราชการ รัฐวิสาหกิจ และบริษัทเอกชน

  สามารถแบ่งตามลักษณะธุรกิจและความต้องการของลูกค้าออกเป็น 3 กลุ่ม ดังนี้

+-------------------+-------------------------------------+------------+
| กลุ่มธุรกิจ           | ตัวอย่างรายชื่อลูกค้า                     | อัต         |
|                   |                                     | ราส่วนรายได |
|                   |                                     | ้ต่อรายได้รวม |
|                   |                                     |            |
|                   |                                     | ปี 2550     |
+-------------------+-------------------------------------+------------+
| กลุ่ม TELECOM I :   | บริษัท กสท โทรคมนาคม จำกัด (มหาชน)     | 38 %       |
| ได้แก่กลุ่มธุรกิจด้าน    | บริษัท โทเทิ่ล แอ็คเซ็ส คอมมูนิเคชั่น         |            |
| การสื่อสารเค        | จำกัด(มหาชน)(DTAC), บริษัท แอดวานซ์     |            |
| ลื่อนที่และสื่อสารไร้สาย | อินโฟร์ เซอร์วิส จำกัด(มหาชน) (AIS) และ  |            |
|                   | บริษัท ฮัทชิสัน ซีเอที ไวร์เลส มัลติมีเดีย จำกัด |            |
| (Mobile &         | (HUTCH)                             |            |
| Wireless Group)   |                                     |            |
+-------------------+-------------------------------------+------------+
| กลุ่ม TELECOM II :  | บริษัท ทีโอที จำกัด(มหาชน) บริษัท ทีทีแอนด์ที  | 18 %       |
| ได้แก่กลุ่มธุรกิจด้าน    | จำกัด (มหาชน) และบริษัท ทรู คอร์ปอเรชั่น   |            |
| โทรศัพท์พื้นฐาน       | จำกัด(มหาชน)                         |            |
| และเครือข่ายแบบมีสาย |                                     |            |
|                   |                                     |            |
| (Fixed Line &     |                                     |            |
| Network Group)    |                                     |            |
+-------------------+-------------------------------------+------------+
| กลุ่ม ENTERPRISE :  | หน่วยงานราชการ รัฐวิสาหกิจ              | 44 %       |
| ได้แก่ก             | หรือองค์กรธุรกิจภาคเอกชน เช่น กรมที่ดิน,    |            |
| ลุ่มลูกค้าที่เป็นองค์กรทั้ง | การประปานครหลวง, บริษัท โตโยต้า มอเตอร์ |            |
| ภาครัฐและเอกชนต่างๆ | ประเทศไทย จำกัด, บริษัท โฮม โปรดักส์     |            |
|                   | เซ็นเตอร์ จำกัด(มหาชน), Amadeus IT     |            |
|                   | Group SA, บริษัท ท่าอากาศยานไทย        |            |
|                   | จำกัด(มหาชน), บริษัท เสริมสุข            |            |
|                   | จำกัด(มหาชน), บริษัท แอมเวย์ประเทศไทย   |            |
|                   | จำกัด, บริษัท บีเอ็มดับเบิลยู (ประเทศไทย)   |            |
|                   | จำกัด เป็นต้น                          |            |
+-------------------+-------------------------------------+------------+

3.3.2 การจำหน่ายและช่องทางการจำหน่าย

  โดยปกติ บริษัทเข้าร่วมดำเนินโครงการต่างๆ ทั้งด้านการออกแบบและรับเหมาวางระบบ
  ด้านบำรุงรักษา ด้านการพัฒนาโปรแกรมระบบงาน และการให้เช่าระบบ
  โดยการเข้าร่วมประมูลโครงการทั้งของภาครัฐบาลและภาคเอกชน
  ซึ่งมีระยะเวลาพิจารณาคัดเลือกผู้ดำเนินโครงการประมาณ 3 - 6 เดือน

  ในปี 2550 ลักษณะของการเข้าร่วมประมูลโครงการแบ่งออกเป็น 2 ลักษณะ ดังนี้

1.  จำหน่ายโดยตรง (Direct sales): เป็นการเข้าร่วมประมูลโครงการโดยตรงกับลูกค้า ซึ่ง
    คิดเป็นสัดส่วนร้อยละ 90 รายได้จากการดำเนินงาน

2.  จำหน่ายโดยผ่านบริษัทพันธมิตรทางธุรกิจ : การจำหน่ายสินค้าและบริการโดยผ่าน
    บริษัทพันธมิตรทางธุรกิจในลักษณะแบบ Subcontract โดยบริษัทพันธมิตรเป็นผู้ชนะ
    การประมูลโครงการและมีการทำสัญญาดำเนินงานให้กับบริษัทอีกต่อหนึ่ง การจำหน่าย
    ในลักษณะผ่านพันธมิตรคิดเป็นร้อยละ 10 ของรายได้จากการดำเนินงาน

และ เพื่อการบริการของบริษัทสามารถสนองตอบต่อความต้องการของลูกค้าอย่างรวดเร็ว
บริษัทจึงได้จัดศูนย์บริการเพื่อให้บริการด้านการบำรุงรักษาในเขตพื้นที่ต่างๆทั่วประเทศ
ในปัจจุบันบริษัทได้จัดตั้งศูนย์บริการแล้วจำนวน 7 แห่ง ได้แก่ ชลบุรี สงขลา เชียงใหม่ ขอนแก่น
พิษณุโลก

สุราษฎร์ธานี และนครราชสีมา

3.  สภาพการแข่งขันภายในอุตสาหกรรม

  ภาพรวมของอุตสาหกรรมและแนวโน้ม

  ปัจจุบันสภาวะการแข่งขันในตลาดโลกมีความรุนแรงและมีแนวโน้มการเปลี่ยนแปลงอย่างรวดเร็ว
  ส่งผลให้เกิดการเคลื่อนไหวของการลงทุนจากประเทศพัฒนาไปสู่กลุ่มประเทศกำลังพัฒนา
  ในขณะเดียวกันกลุ่มประเทศกำลังพัฒนาได้พัฒนาศักยภาพของตนเพื่อนำประเทศให้ก้าวไปข้างหน้าและขยายเศรษฐกิจในประเทศให้ดีขึ้น
  และเครื่องมือหนึ่งที่ถูกนำมาใช้เพื่อเพิ่มศักยภาพการแข่งขันของประเทศ คือ
  การลงทุนทางด้านการพัฒนาเทคโนโลยีสารสนเทศในประเทศ
  ให้สอดคล้องกับการเติบโตของการใช้เทคโนโลยีของโลก
  ดังนั้นบทบาทของไอซีทีจึงมีแนวโน้มขยายตัวมากขึ้นตามลำดับเพื่อเป็นการเตรียมความพร้อมในการพัฒนาเศรษฐกิจของประเทศอีกทางหนึ่ง

  รัฐบาลไทยได้เล็งเห็นความสำคัญในส่วนนี้จึงได้เร่งพัฒนาเทคโนโลยีสารสนเทศและการสื่อสารของประเทศ
  โดยได้มีการจัดตั้งกระทรวงเทคโนโลยีสารสนเทศและการสื่อสารขึ้นเมื่อวันที่ 3 ตุลาคม 2545
  ซึ่งมีบทบาทหน้าที่หลักในการกำหนดยุทธศาสตร์เทคโนโลยีสารสนเทศและการสื่อสารให้สอดคล้องกับนโยบายเทคโนโลยีสารสนเทศของประเทศ
  พร้อมกับได้จัดทำแผนแม่บทเทคโนโลยีสารสนเทศและการสื่อสารของประเทศไทย พ.ศ.
  2545-2549 (ฉบับที่ 1)
  เพื่อเป็นกรอบในการพัฒนาเทคโนโลยีสารสนเทศและการสื่อสารของประเทศ
  โดยกำหนดกรอบระยะเวลาการดำเนินงาน 5 ปี
  และเมื่อช่วงระยะเวลาสิ้นสุดการใช้แผนแม่บทดังกล่าวในปี 2549
  ทางกระทรวงเทคโนโลยีสารสนเทศและการสื่อสารจึงได้เร่งจัดทำแผนแม่บทเทคโนโลยีสารสนเทศและการสื่อสารของประเทศไทย
  พ.ศ. 2550-2554 (ฉบับที่ 2) เพื่อให้เกิดความต่อเนื่องในการพัฒนา โดยมีวัตถุประสงค์[1]
  เพื่อศึกษาสถานการณ์ด้านเทคโนโลยีสารสนเทศและการสื่อสารของประเทศไทยและเปรียบเทียบกับต่างประเทศ
  เพื่อเสนอแผนและแนวทางการพัฒนาเทคโนโลยีสารสนเทศและการสื่อสารของประเทศไทยเพื่อการแข่งขันในอนาคต
  นอกจากนี้เพื่อใช้เป็นกรอบและแนวทางการพัฒนาด้านไอซีทีของประเทศสู่การปฏิบัติอย่างมีประสิทธิภาพเป็นรูปธรรมและรองรับกับนโยบายรัฐบาล

  นอกจากนี้
  รัฐบาลยังมีนโยบายที่มุ่งเน้นการพัฒนาประเทศไปสู่ระบบเศรษฐกิจและสังคมแห่งภูมิปัญญาและการเรียนรู้
  และให้ความสำคัญต่อการนำเทคโนโลยีสารสนเทศและการสื่อสารมาใช้ในองค์กรของภาครัฐ
  และภาคเอกชนเพื่อให้เกิด

-   การเพิ่มผลผลิตในการดำเนินงาน

-   การเพิ่มศักยภาพจากระบบการสื่อสารแบบดั้งเดิมที่เน้นการสื่อสารทางเสียงและทางสายเป็นหลัก
    ไปสู่การสื่อแบบ Multi Media ในรูปแบบทั้ง Wire & Wireless

-   การส่งเสริม และสร้างความเท่าเทียมกันในการเข้าถึง
    รับรู้ข่าวสารข้อมูลผ่านระบบอินเตอร์เน็ต ของคนทุกระดับในประเทศ

-   การพัฒนานำความรู้ทางเทคโนโลยีสร้างเป็นสินค้าอุตสาหกรรม เพื่อการใช้ในประเทศ
    และสามารถส่งขายออกไปยังต่างประเทศ

  จากการที่รัฐบาลได้เล็งเห็นความสำคัญของเทคโนโลยีสารสนเทศและการสื่อสารต่างๆ
  ของประเทศ ส่งผลให้เกิดการปรับปรุงอย่างมากมาย ทั้งในองค์กรภาครัฐและองค์กรภาคเอกชน
  โดยที่มีองค์กรภาครัฐเป็นกลุ่มนำ ดังจะเห็นได้จากโครงการขนาดใหญ่ๆ ที่ภาครัฐได้กำหนดแผนไว้
  เช่น โครงการอินเตอร์เน็ตตำบล โครงการ E-Government โครงการ E-Commerce
  ระบบการบริหารข้อมูลสำหรับโครงการประกันสุขภาพ อินเตอร์เน็ตการศึกษา
  รวมถึงการส่งเสริมปฏิรูประบบสารสนเทศของภาครัฐบาล
  ทำให้มีการตั้งงบประมาณที่เกี่ยวข้องกับเทคโนโลยีสารสนเทศเป็นจำนวนมาก
  เพราะการที่จะทำให้โครงการบรรลุเป้าหมายที่ตั้งไว้จะต้องมีการจัดซื้อจัดหาระบบคอมพิวเตอร์ใหม่จำนวนมาก
  ระบบโครงข่ายสื่อสารข้อมูลจะต้องปรับปรุงใหม่ให้สามารถรองรับกับความต้องการในการใช้อินเตอร์เน็ตที่มีสูงขึ้นอย่างมากและต้องรองรับการใช้งานแบบความเร็วสูงได้

  --------------------------------------------------- ---------------------------------
  ความแพร่หลายของโครงสร้างพื้นฐานทางเทคโนโลยีและการสื่อสาร   

  []                                                  []

  ที่มา: บทความ “ICT ไทยปี 50” ศูนย์วิจัยกสิกรไทย, วันที่ 18     
  พฤษภาคม 2550                                        
  --------------------------------------------------- ---------------------------------

  หากพิจารณาถึงการใช้เทคโนโลยีสารสนเทศและการสื่อสารของประเทศไทยที่ผ่านมา
  โดยพิจารณาจากตัวชี้วัดความแพร่กระจายของโครงสร้างพื้นฐานทางเทคโนโลยีสารสนเทศของประชาชน
  (กราฟข้างต้น) ได้แก่ โทรศัพท์พื้นฐาน โทรศัพท์เคลื่อนที่ คอมพิวเตอร์ อินเตอร์เน็ต เป็นต้น
  พบว่าจำนวนผู้ใช้บริการเทคโนโลยีใหม่ๆ มากขึ้น
  โดยเฉพาะการเติบโตของตลาดโทรศัพท์เคลื่อนที่และอินเตอร์เน็ต
  มีอัตราการขยายตัวของการใช้สูงกว่าเทคโนโลยีอื่นๆ โดยข้อมูลในปี 2549 นั้น
  อัตราการใช้โทรศัพท์เคลื่อนที่ต่อประชากรสูงถึงร้อยละ 61.98
  อัตราการใช้อินเตอร์เน็ตต่อประชากรที่ร้อยละ 13.01
  เนื่องจากมีการส่งเสริมให้มีการใช้เทคโนโลยีสื่อสารต่างๆ
  ในประเทศของภาครัฐบาลทำให้เกิดการใช้บริการอย่างแพร่หลาย

  ในปี 2550 รัฐบาลได้มีแนวโน้มที่จะขยายการลงทุนในกลุ่มเทคโนโลยีสารสนเทศและการสื่อสาร
  หรือไอซีที[2]
  โดยได้มีการสนับสนุนการเปิดศูนย์คอมพิวเตอร์ชุมชนเพื่อให้ประชาชนที่ไม่มีกำลังซื้อสามารถเข้าถึงคอมพิวเตอร์และข้อมูลข่าวสารได้เท่าเทียมกัน
  ซึ่งในปีนี้จะขยายให้ครบ 20 แห่งทั่วประเทศ และตั้งงบประมาณปี 2551
  เพื่อขยายศูนย์คอมพิวเตอร์ชุมชนอีก 150 แห่ง
  เพื่อกระตุ้นให้องค์กรส่วนท้องถิ่นมีการจัดตั้งศูนย์คอมพิวเตอร์ของตนเองต่อไป

  ----------------------------------------------------------------------
  แนวโน้มอุตสาหกรรมเทคโนโลยีสารสนเทศและการสื่อสาร (ICT) และอุตสาหกรรม ( IT)

  []

  ที่มา : ข้อมูล ณ วันที่ 1 กุมภาพันธ์ 2549 สมาคมอุตสาหกรรมเทคโนโลยีสารสนเทศไทย
  (ATCI)
  ----------------------------------------------------------------------

  ทั้งนี้สมาคมอุตสาหกรรมเทคโนโลยีสารสนเทศไทย (ATCI)
  คาดการณ์ว่าแนวโน้มอุตสาหกรรมเทคโนโลยีสารสนเทศและการสื่อสาร (ICT)
  จะมีการเติบโตอย่างต่อเนื่อง ตั้งแต่ปี 2543 เป็นต้นมา
  โดยมีอัตราการเติบโตเฉลี่ยประมาณร้อยละ 20 ต่อปี ในช่วงปี 2548 - 2551
  ประกอบกับศูนย์วิจัยกสิกรไทยได้ประมาณการณ์แนวโน้มปี 2550 ว่า
  ตลาดไอซีทีไทยยังสามารถเติบโตเพิ่มขึ้นอีกร้อยละ 15 มีมูลค่าประมาณ 162,717 ล้านบาท
  ทั้งนี้หากรวมมูลค่าตลาดการสื่อสารเข้าไปด้วยอาจมีมูลค่าสูงถึง 450,000 ล้านบาท
  โดยที่มูลค่าตลาดส่วนใหญ่มีโอกาสการเติบโตได้ดีในด้านตลาดซอฟต์แวร์

  สภาวะการแข่งขัน

  จากผลของการให้ความสำคัญด้านการพัฒนาเทคโนโลยีสารสนเทศและการสื่อสารของทั้งภาครัฐบาล
  และภาคเอกชนให้ได้มาตรฐานและทัดเทียมระดับนานาชาติ
  ทำให้ตัวเลขของงบประมาณการลงทุนเพื่อพัฒนาระบบมีมูลค่าสูงและในอัตราเพิ่มขึ้นอย่างต่อเนื่องตลอดระยะเวลาที่ผ่านมา
  เหตุดังกล่าวทำให้ผู้ประกอบการหลายรายให้ความสนใจในธุรกิจนี้
  จึงทำให้มีการแข่งขันค่อนข้างสูงแต่ส่วนใหญ่ก็ยังเป็นกลุ่มที่ทำธุรกิจในด้านนี้อยู่แล้ว
  ซึ่งสามารถแบ่งออกเป็น 4 กลุ่ม โดยจำแนกตามประเภทระบบ ดังนี้

  กลุ่มระบบคอมพิวเตอร์

-   บริษัท เอ็ม เอฟ อี ซี จำกัด (มหาชน)

-   บริษัท เอสวีโอเอ จำกัด (มหาชน)

-   กลุ่มบริษัทซีดีจี

  กลุ่มระบบโครงข่ายสารสนเทศ

-   บริษัท ดาต้าคราฟท์ จำกัด

-   บริษัท ไอบีเอ็ม จำกัด

-   บริษัท เน็ทวัน เน็ทเวิร์ค โซลูชั่น จำกัด

-   บริษัท เอ็ม เอฟ อี ซี จำกัด (มหาชน)

-   บริษัท เดอะ คอมมูนิเคชั่น โซลูชั่น จำกัด

-   บริษัท ไอบีเอ็ม (ประเทศไทย) จำกัด

-   บริษัท เอ็นซีอาร์ ประเทศไทย จำกัด

-   บริษัท ล็อกซบิท จำกัด (มหาชน)

-   บริษัท ดาต้าโปร คอมพิวเตอร์ ซิสเต็มส์ จำกัด

กลุ่มระบบโครงข่ายสื่อสาร

-   บริษัท ยูไนเต็ดคอมมูนิเคชั่น อินดัสตรี จำกัด (มหาชน)

-   บริษัท จัสมิน อินเตอร์เนชั่นแนล จำกัด (มหาชน)

-   บริษัท สามารถคอร์ปอเรชั่น จำกัด (มหาชน)

  กลุ่มระบบ Software Application

-   บริษัท เอ็ม เอฟ อี ซี จำกัด (มหาชน)

-   บริษัท อินเตอร์เนชั่นแนล รีเสิรช คอร์ปอเรชั่น จำกัด (มหาชน)

  สำหรับการดำเนินธุรกิจของบริษัทนั้น จัดอยู่ในทั้ง 4 กลุ่ม แต่บริษัทถือเป็นหนึ่งในผู้นำใน 2
  กลุ่มหลักๆ ด้วยกันคือ (1) กลุ่มระบบโครงข่ายสารสนเทศ และ (2) กลุ่มระบบโครงข่ายสื่อสาร
  ทั้งนี้เพราะรายได้ส่วนใหญ่ของบริษัทได้มาจากการขายผลิตภัณฑ์ที่เกี่ยวข้องกับระบบโครงข่ายสารสนเทศ
  และระบบโครงข่ายสื่อสารโทรคมนาคม ประกอบกับบริษัทเป็นบริษัทคู่ค้าสำคัญในระดับ Gold
  Partner กับบริษัท Cisco System Inc.
  ซึ่งบริษัทดังกล่าวเป็นผู้ผลิตผลิตภัณฑ์ระบบโครงข่ายสารสนเทศอันดับหนึ่งของโลก

  กลยุทธ์ที่ใช้ในการแข่งขัน

  ลักษณะของการเข้าร่วมดำเนินโครงการต้องผ่านขั้นตอนการประมูลโครงการ
  ไม่ว่าโครงการจะเป็นของทั้งภาครัฐบาลและภาคเอกชน
  ซึ่งส่วนใหญ่จะพิจารณาคัดเลือกจากรายละเอียดของโครงการ ราคา เงินทุน
  ความพร้อมของทีมงาน และผลงานในอดีต นอกจากนั้น เพื่อเพิ่มความสามารถในการแข่งขัน
  บริษัทได้วางกลยุทธ์ทางการตลาดไว้ดังนี้

1.  สร้างความเชื่อมั่นและเชื่อถือในคุณภาพของผลงานอย่างสม่ำเสมอ
    ตั้งแต่การให้คำแนะนำการวางระบบ
    การคัดเลือกสินค้าที่มีคุณภาพและเหมาะสมกับความต้องการของลูกค้า

2.  ประสิทธิภาพของบริการหลังการขาย หากลูกค้าต้องการ
    บริษัทสามารถจัดพนักงานคอยให้คำปรึกษาและแนะนำแก่ลูกค้าที่มีปัญหาตลอด 24 ชั่วโมง
    รวมทั้งลูกค้าสามารถใช้บริการจาก Website ของบริษัท เพื่อแจ้งข้อบกพร่องของข้อมูล
    และตรวจสอบความคืบหน้าในการแก้ไขระบบงาน
    นอกจากนี้เพื่อเพิ่มความรวดเร็วของการให้บริการ
    บริษัทวางแผนจัดตั้งศูนย์บริการตามภูมิภาคต่างๆ ซึ่งปัจจุบันได้เปิดดำเนินการเรียบร้อยแล้ว 7
    แห่ง ใน 7 จังหวัด

3.  รักษาฐานลูกค้ากลุ่มเดิม โดยเฉพาะกลุ่มลูกค้ารายใหญ่ในอุตสาหกรรมสื่อสารโทรคมนาคม
    โดยสร้างความสัมพันธ์ที่ดีกับกลุ่มลูกค้าดังกล่าว
    พร้อมทั้งขยายขอบเขตของการให้บริการให้เพิ่มขึ้นโดยเฉพาะด้านบำรุงรักษาระบบ
    หรือบริการอื่นๆ ที่เพิ่มมูลค่าให้แก่กิจการ นอกจากนี้
    บริษัทมีนโยบายในการขยายกลุ่มลูกค้าไปยังภาคธุรกิจที่มีอัตราการเติบโตด้านการพัฒนาระบบสารสนเทศและการสื่อสาร
    เช่น ภาคการเงิน และภาคการผลิต เป็นต้น

4.  เนื่องจากลักษณะของการดำเนินธุรกิจต้องอาศัยความรู้ความสามารถของบุคลากรเป็นสำคัญ
    บริษัทจึงมีนโยบายส่งเสริมให้บุคลากรภายในองค์กรพัฒนาความรู้ความสามารถและความเชี่ยวชาญอย่างสม่ำเสมอ

5.  สร้างความคล่องตัวในการบริหารงาน
    ทำให้สามารถแก้ไขปัญหาหรือตัดสินใจได้รวดเร็วเมื่อสถานการณ์เปลี่ยนแปลง

6.  การสร้างความสัมพันธ์ที่ดีระหว่างบริษัทกับผู้ที่เกี่ยวข้อง เช่น ลูกค้า บริษัทคู่ค้า

  เป็นต้น

3.4 การจัดหาผลิตภัณฑ์หรือบริการ

  3.4.1 ข้อมูลเกี่ยวกับผลิตภัณฑ์

  ผลิตภัณฑ์ที่ใช้ในการวางระบบสารสนเทศและการสื่อสาร ประกอบด้วย

1.  อุปกรณ์คอมพิวเตอร์ เช่น จอแสดงภาพ (Monitor) คอมพิวเตอร์ (CPU) เครื่องพิมพ์
    (Printer) และอุปกรณ์ต่อพ่วง

2.  อุปกรณ์สำหรับระบบโครงข่าย เช่น High Speed Switch, Internet Switch, Router

3.  โปรแกรมระบบงานสำเร็จรูป (Software Application) เช่น โปรแกรมสำรวจพื้นที่
    (Mapping) โปรแกรมใบแจ้งหนี้ (Billing)

  ปัจจุบัน บริษัทได้เป็นตัวแทนจำหน่ายสินค้าให้กับ บริษัท ซิสโก้ ซีสเต็มส์ จำกัด (Cisco
  Systems), บริษัท 3 คอม (ประเทศไทย) จำกัด (3COM), บริษัท ฮิวเลตต์ - แพคการ์ด
  จำกัด (Hewlett Packard), บริษัท ซัน ไมโครซิสเต็มส์ จำกัด (Sun Micro System),
  บริษัท ไอบีเอ็ม จำกัด (IBM), บริษัท เอเซอร์ คอมพิวเตอร์ จำกัด(ACER), บริษัท
  ออโต้เดสก์ จำกัด (Autodesk), บริษัท ออราเคิล คอร์ปอเรชั่น จำกัด (Oracle), บริษัท
  ไมโครซอฟท์ จำกัด (Microsoft), บริษัท เอสเอพี ประเทศไทย จำกัด (SAP)
  ซึ่งทำให้บริษัทได้รับส่วนลดทางการค้าจากการซื้อสินค้า
  และเพื่อความคล่องตัวในการดำเนินงานและโครงการ
  บริษัทจะทำข้อตกลงในการซื้อสินค้ากับพันธมิตรทางธุรกิจ (Strategic Partner) เท่านั้น เช่น
  Cisco Systems, Autodesk
  ซึ่งเป็นลักษณะโดยปกติของธุรกิจออกแบบและวางระบบเทคโนโลยีสารสนเทศและการสื่อสาร

3.4.2 การจัดหาผลิตภัณฑ์

  เนื่องจากกว่าร้อยละ 80 ของต้นทุนการขายและบริการเป็นค่าสินค้า
  ดังนั้นการบริหารต้นทุนสินค้าที่เหมาะสมจะทำให้บริษัทมีความได้เปรียบในการเสนอราคาประมูลโครงการ
  ปัจจุบัน บริษัทมีลักษณะการจัดซื้อสินค้าโดยวิธี

1.  ติดต่อโดยตรงกับบริษัทผู้ผลิต
    ซึ่งส่วนใหญ่จะเป็นบริษัทพันธมิตรทางธุรกิจและมีการทำสัญญาทางการค้า
    โดยปกติอายุสัญญาประมาณ 1 ปี ได้แก่ Cisco Systems, Oracle เป็นต้น และในปี 2550
    บริษัทสั่งซื้อสินค้าผ่านบริษัทผู้ผลิตโดยตรงประมาณร้อยละ 39.12 ของมูลค่าการสั่งซื้อสินค้า
    โดยทางบริษัทต้องทำการต่อสัญญากับทางบริษัทผู้ผลิตรายใหญ่ทุก 1 ปี
    เนื่องจากเป็นนโยบายของทางผู้ผลิต แต่โอกาสที่อาจไม่ได้ต่อสัญญานั้นมีน้อยมาก
    เนื่องจากทางบริษัทผู้ผลิตจะไม่ทำการต่อสัญญากับบริษัทที่ไม่ทำตามข้อตกลงระหว่างกันเท่านั้น
    ซึ่งทางบริษัทได้ปฏิบัติตามข้อตกลงต่างๆ อย่างเคร่งครัด
    อีกทั้งความสัมพันธ์ทางการค้าของทั้งสองบริษัทก็มีความสัมพันธ์ที่ดี โดยทางบริษัท
    ได้มีสัมพันธ์ทางการค้ามามากกว่า 11 ปี
    และถือเป็นบริษัทคู่ค้าและพันธมิตรทางธุรกิจที่ดีเสมอมา

2.  ติดต่อบริษัทผู้ผลิตโดยผ่านตัวแทนจำหน่ายในประเทศไทยโดยตรง คิดเป็นสัดส่วนร้อยละ 19.15
    ของมูลค่าการสั่งซื้อสินค้า

3.  สั่งซื้อสินค้าจากตัวแทนจำหน่ายทั่วไป (โดยบริษัทไม่ได้ติดต่อบริษัทผู้ผลิต
    และตัวแทนจำหน่ายของผู้ผลิตในประเทศไทยโดยตรง)โดยส่วนมากเป็นกรณีที่บริษัทมีผู้ดำเนินงานรายย่อย
    (Sub-Contractor) มาดำเนินงานให้บริการเสริมหรือการซ่อมบำรุงระบบต่างๆ
    ซึ่งบริษัทไม่สามารถให้บริการได้อย่างทั่วถึง โดยในปี 2550
    การสั่งซื้อสินค้าจากตัวแทนจำหน่ายทั่วไปคิดเป็นสัดส่วนร้อยละ 41.73
    ของมูลค่าการสั่งซื้อสินค้า เนื่องจากบริษัทมีจำนวนและมูลค่าโครงการเพิ่มสูงขึ้น
    และบางโครงการที่มีขนาดใหญ่และมีมูลค่าสูง
    บริษัทมีความจำเป็นในการว่าจ้างผู้ดำเนินงานรายย่อย(Sub-Contractor)มาร่วมดำเนินงาน

  นอกจากนี้ บริษัทไม่มีนโยบายในการสั่งซื้อสินค้าล่วงหน้า เนื่องจากโครงการต่างๆ
  ที่บริษัทดำเนินการจะมีกำหนดลักษณะและคุณสมบัติของสินค้าแตกต่างกันไป
  ดังนั้นบริษัทจะสั่งซื้อสินค้าต่อเมื่อได้รับการว่าจ้างดำเนินโครงการแล้ว
  ปัจจุบันบริษัทติดต่อผู้ผลิตและตัวแทนจำหน่ายประมาณ 70 ราย
  และหากแบ่งตามการนำเข้าและการซื้อภายในประเทศ จะมีรายละเอียดดังนี้

1.  การนำเข้า

  บริษัทมีการสั่งซื้อสินค้าจากผู้ผลิตหรือผู้จัดจำหน่ายที่อยู่ต่างประเทศ ได้แก่ Cisco Systems และ
  Oracle ซึ่งมีโรงงานผลิตตั้งอยู่ ณ ประเทศสหรัฐอเมริกา
  โดยการสั่งซื้อสินค้าจากผู้ผลิตหรือผู้จัดจำหน่ายจะกระทำต่อเมื่อได้รับเอกสารคำสั่งซื้อจากลูกค้า
  ซึ่งช่วยลดต้นทุนในการเก็บรักษาสินค้าคงคลัง และเนื่องจากบริษัท Cisco Systems และ
  Oracle
  เป็นบริษัทพันธมิตรทางการค้ากับทางบริษัทเป็นระยะเวลานานทำให้สะดวกในการติดต่อสื่อสารและการจัดส่ง
  ซึ่งช่วยลดระยะเวลาในการดำเนินงานของบริษัทลงได้ โดยมีระยะเวลาส่งของเฉลี่ยประมาณ 45
  วันนับจากวันที่ทำการเปิดใบสั่งซื้อ ซึ่งในปี 2550 บริษัทมีการนำเข้าสินค้าคิดเป็นสัดส่วนร้อยละ
  39.12 ของมูลค่าการสั่งซื้อสินค้าของบริษัท

2.  การซื้อภายในประเทศ

  บริษัทมีการสั่งซื้อสินค้าจากทั้งผู้ผลิตหรือผู้จัดจำหน่ายต่างประเทศที่นำสินค้าเข้ามาจำหน่ายในประเทศไทย
  และผู้นำเข้าสินค้าอิสระอื่นๆ ภายในประเทศ ซึ่งในปี 2550
  บริษัทมีสินค้าสั่งซื้อภายในประเทศร้อยละ 60.88 ของมูลค่าการสั่งซื้อสินค้าของบริษัท
  ซึ่งบริษัทจะทำการสั่งซื้อสินค้าจากในประเทศในกรณีที่โครงการมีความเร่งด่วน
  อีกทั้งเพื่อเป็นการกระจายความเสี่ยงจากการพึ่งพาผู้จัดจำหน่ายหรือผู้ผลิตสินค้าน้อยราย

  3.4.3 ปัญหาเกี่ยวกับการดำเนินโครงการ

  เนื่องจาก
  ในบางครั้งบริษัทประสบปัญหาเกี่ยวกับการไม่สามารถส่งมอบโครงการได้ตามระยะเวลาที่กำหนด
  ทั้งนี้มีสาเหตุมาจาก

1.  การส่งสินค้าล่าช้า โดยมีสาเหตุมาจากโรงงานหยุดการผลิตในช่วงเทศกาล
    หรือเหตุจากภัยธรรมชาติ ซึ่งกระทบต่อแผนการติดตั้งระบบและการส่งมอบสินค้า อย่างไรก็ตาม
    บริษัทจะติดตามและประสานงานกับบริษัทผู้ผลิตเพื่อวางแผนการดำเนินงานล่วงหน้า
    ซึ่งจะช่วยลดความเสี่ยงจากการขนส่งสินค้าล่าช้า

2.  สินค้าที่ผลิตล้าสมัย เนื่องจากการเข้าร่วมประมูลแต่ละครั้ง
    บริษัทต้องนำเสนอรายละเอียดของสินค้าที่ใช้ในการดำเนินโครงการเพื่อพิจารณา
    หากการพิจารณาของลูกค้าล่าช้ามากหรือเลื่อนระยะเวลาการดำเนินโครงการออกไป
    บริษัทผู้ผลิตอาจยกเลิกหรือหยุดการผลิตสินค้าบางรายการ
    และทำให้บริษัทต้องเจรจากับลูกค้าเพื่อขอเปลี่ยนเป็นสินค้าอื่นที่มีคุณสมบัติเท่าเทียมกัน
    ซึ่งบางครั้งอาจกระทบต่อราคาต้นทุนการบริการ

  อย่างไรก็ตาม ตลอดระยะเวลาการดำเนินกิจการ
  บริษัทประสบปัญหาในการส่งมอบโครงการน้อยมาก และปี 2550
  คิดเป็นมูลค่าความเสียหายเพียงร้อยละ 0.38 ของรายได้จากการดำเนินงานทั้งหมดเท่านั้น

3.4.4 ผลกระทบต่อสิ่งแวดล้อม

- ไม่มี -

3.4.5 งานที่ยังไม่ส่งมอบ

  ณ วันที่ 31 ธันวาคม 2550 บริษัทมีภาระผูกพันที่จะต้องขายหรือให้บริการแก่ลูกค้าตามสัญญาดังนี้

  1. บริษัทมีสัญญาขายสินค้า และ
  บริการกับลูกค้าซึ่งยังไม่ได้ส่งมอบหรือให้บริการจำนวนเงินประมาณ 1,091 ล้านบาท (31
  ธันวาคม 2549 : 654 ล้านบาท)

  2.
  บริษัทได้ทำสัญญาหลายสัญญาเพื่อให้เช่าสื่อสารข้อมูลกับหน่วยงานราชการและโรงเรียนหลายแห่งโดยมีมูลค่าที่ต้องให้บริการตามสัญญาในอนาคตรวมทั้งสิ้น
  120 ล้านบาท (31 ธันวาคม 2549 : 436 ล้านบาท)

  3. บริษัทได้ทำบันทึกข้อตกลงกับบริษัทแห่งหนึ่ง โดยบริษัทจะเป็นผู้ลงทุนจัดหา
  ติดตั้งอุปกรณ์และซอฟต์แวร์ ระบบ Voice Mail System ให้แก่บริษัทดังกล่าว
  เพื่อให้บริการแก่ผู้ใช้บริการเป็นระยะเวลาตั้งแต่วันที่ 1 สิงหาคม 2549 ถึง 30 พฤศจิกายน
  2554 โดยทางบริษัทจะได้รับรายได้คิดเป็นร้อยละของรายได้ที่บริษัทดังกล่าวได้รับ
  โดยบริษัทผูกพันที่จะดำเนินการติดตั้งอุปกรณ์ให้แล้วเสร็จ ซ่อมแซม
  บำรุงรักษาให้อุปกรณ์ใช้งานได้ตามปกติ ชำระค่าบริการเชื่อมโยงสัญญาณรายเดือน
  และปฏิบัติตามข้อกำหนดและเงื่อนไขที่ระบุไว้ในสัญญารวมทั้งโอนกรรมสิทธิ์
  ในอุปกรณ์ทั้งหมดให้แก่บริษัทดังกล่าวเมื่อสิ้นสุดข้อตกลง

[1] กระทรวงเทคโนโลยีสารสนเทศและการสื่อสาร

[2] หนังสือพิมพ์ แนวหน้า ฉบับวันที่ 21 มี.ค. 2550